C 312/212
HR
Službeni list Europske unije
1.9.2023.
(27)
U Programu stabilnosti za 2023. navedeni su srednjoročni fiskalni ciljevi do 2027.
Prema Programu stabilnosti za 2023. očekuje se da će se deficit opće države postupno smanjiti na 0,1 % BDP-a u 2025., postići uravnoteženo stanje proračuna u 2026. te kasnije ostvariti mali suficit od 0,1 % u 2027.
Stoga se planira da će deficit opće države tijekom trajanja Programa ostati ispod 3 % BDP-a.
Prema Programu stabilnosti za 2023. očekuje se da će se udio duga opće države u BDP-u smanjiti s 103,0 % BDP-a krajem 2024. na 92,0 % BDP-a do kraja 2027.
Sastav javnih financija koji je povoljniji za rast, na strani prihoda i strani rashoda javnog proračuna, ojačao bi dugoročnu fiskalnu održivost Portugala te istodobno poboljšao poslovno okruženje i doprinio održivom i uključivom rastu.
Porezne olakšice uvelike se koriste u portugalskom poreznom sustavu, postoji više od 500 po­ reznih olakšica raspoređenih u više od 60 pravnih tekstova.
To povećava složenost i umanjuje transparentnost sustava te u isto vrijeme dovodi do neostvarenih prihoda.
Bilo bi korisno sustavno pratiti i procjenjivati troškovnu učinkovitost postojećih poreznih olakšica, čime bi se omogućila znatna poboljšanja u tom području.
Osim toga, državni i općinski prirezi kompliciraju sustav poreza na dobit, što uzrokuje dodatno opterećenje za poreznu upravu i poduzeća.
Učinkovitost portugalske porezne uprave mogla bi se ojačati da se potakne dobro­ voljna usklađenost, a pritom pomogne smanjiti utaje poreza i porezne prijevare.
Administrativni troškovi naplate poreza visoki su i dodatno su se povećali posljednjih godina (približno 5 % od 2018. do 2020.).
Istodobno se čini da je vrijeme potrebno za plaćanje poreza u Portugalu dulje nego u drugim državama članicama.
Razina već visokih nepodmirenih poreznih dugova nastavila se povećavati (s 45,9 % ukupnih prihoda krajem 2020. znatno su iznad prosjeka Unije).
(28)
Kapaciteti naknada u okviru portugalskog sustava socijalne zaštite za smanjenje siromaštva niski su i dodatno su se smanjili u 2021., dok je kretanje udjela osoba izloženih riziku od siromaštva među najgorima u Uniji (povećao se za 2,4 postotna boda) u kontekstu opće stabilnosti u većini država članica.
Primjerenost zajamčenog mini­ malnog dohotka i dalje je niska i znatno je ispod praga siromaštva.
Takvi podaci dovode u pitanje kapacitete Portugala da ostvari ciljeve smanjenja siromaštva utvrđene u Akcijskom planu za europski stup socijalnih prava.
Istodobno je sustav socijalne zaštite i dalje kompleksan jer se čini da razne vrste socijalnih naknada imaju sličnu svrhu.
Kompleksnost i rascjepkanost koja iz toga proizlazi za posljedicu ima relativno nisku stopu korištenja i nedostatak učinkovitog fokusa na osobe kojima je pomoć najpotrebnija, otežava pokrivenost socijalnom zaštitom i u konačnici primjerenost socijalnih naknada.
Pojednostavnjenje postojećih naknada zajedno s pravodobnom provedbom nacionalne strategije za suzbijanje siromaštva povećat će kapacitete Portugala za suočavanje s budućim socijalnim izazovima.
(29)
U skladu s člankom 19. stavkom 3. točkom (b) Uredbe (EU) 2021/241 i kriterijem 2.2. iz Priloga V. toj uredbi plan za oporavak i otpornost sadržava opsežan skup reformi i ulaganja koji se međusobno nadopunjuju i koje treba provesti do 2026.
Provedba plana za oporavak i otpornost Portugala u tijeku je, no moglo bi doći do kašnjenja.
Portugal je podnio dva zahtjeva za plaćanje ukupne vrijednosti 2,98 milijardi EUR, za ostvarenih 58 ključnih etapa i ciljeva iz plana za oporavak i otpornost.
Plan za oporavak i otpornost Portugala ambiciozan je i složen.
Kako bi se rizik od kašnjenja sveo na najmanju moguću mjeru, ključno je snažno upravljanje i stalno praćenje plana.
Uključivanje novog poglavlja o planu REPowerEU u plan za oporavak i otpornost omogućit će financiranje dodatnih reformi i ulaganja za potporu strateškim ciljevima Portugala u području energetike i zelene tranzicije.
Sustavno i učinkovito uključivanje lokalnih i regionalnih tijela, socijalnih partnera i drugih relevantnih dionika i dalje je važno za uspješnu provedbu plana za oporavak i otpornost, kao i drugih ekonomskih politika i politika zapošljavanja izvan okvira tog plana, kako bi se osigurala opća odgovornost za cjelokupni program politike.
Portugal je 26. svibnja 2023.
dostavio izmjenu svojeg plana, koji je revidiran i uključuje nove mjere, među ostalim poglavlje o planu REPowerEU, te se u njemu uzima u obzir povećanje maksimalnog financijskog doprinosa (17).
Portugal je u skladu s člankom 14. stavkom 6.
Uredbe (EU) 2021/241 dostavio i zahtjev za dodatnom potporom u obliku zajma iz Mehanizma.
(17) Maksimalni financijski doprinos za Portugal ažuriran je 30. lipnja 2022. na iznos od 15,5 milijardi EUR u bespovratnim sredstvima, u skladu s člankom 11. stavkom 2.
Uredbe (EU) 2021/241.